Document ID: 31997L0049

Komisijas Direktīva 97/49/EK
(1997. gada 29. jūlijs),
ar ko groza Padomes Direktīvu 79/409/EEK par savvaļas putnu aizsardzību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1979. gada 2. aprīļa Direktīvu 79/409/EEK par savvaļas putnu aizsardzību [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 15. pantu,
tā kā būtu jāizdara grozījumi I pielikumā Direktīvai 79/409/EEK, ņemot vērā jaunāko informāciju par putnu pasugas Phalacrocorax carbo sinensis stāvokli un jo īpaši to, ka šai pasugai noteikts labvēlīgs aizsardzības statuss;
tā kā šajā direktīvā paredzētie pasākumi ir saskaņā ar atzinumu, ko sniegusi Tehniskā progresa ieviešanas komiteja, kas izveidota saskaņā ar Direktīvu 79/409/EEK,
IR PIEŅĒMUSI ŠO DIREKTĪVU.
1. pants
Direktīvas 79/409/EEK I pielikumu aizstāj ar šīs direktīvas pielikumu.
2. pants
Dalībvalstīs ne vēlāk kā 1998. gada 30. septembrī nodrošina, ka stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Par to dalībvalstis uzreiz informē Komisiju.
Kad dalībvalstis pieņem minētos tiesību aktus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis pieņem procedūru, saskaņā ar ko izdarīt šādas atsauces.
3. pants
Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 1997. gada 29. jūlijā

Labels: 15
20